ai4bharat/Pralekha huggingface dataset:
کامرس اور صنعت کی وزارتہ
تجارتی بورڈ کی میٹنگ 02 دسمبر 2020 کو منعقد ہوگی
میٹنگ میں نئی غیرملکی تجارتی پالیسی اور گھریلو پیداوار اور برآمدات کو آگے لے جانے کے لئے حکمت عملی اور اقدامات پر غور کیا جائے گا
نئی دہلی، 01 دسمبر 2020: تجارتی بورڈ  کی میٹنگ 02 دسمبر 2020 بروز بدھ کامرس اور صنعت کے مرکزی وزیر جناب پیوش گوئل کی قیادت میں ویڈیو کانفرنسنگ کے ذریعہ منعقد ہوگی۔
اس میٹنگ میں نئی غیرملکی تجارتی پالیسی   اور گھریلو پیداوار اور برآمدات کو آگے لے جانے کے لئے حکمت عملی اور اقدامات پر غور کیا جائے گا۔ بی اوٹی پلیٹ فارم تجارت اور صنعت کے ساتھ بات چیت اور صلاح و مشورہ کرنے کا موقع عطا کرتا ہے اور ہندوستانی تجارت کو آگے بڑھانے کے مقصد کو حاصل کرنے کے لئے ایف ٹی پی سے متعلق پالیسی اقدامات کرنے میں حکومت کو مشورہ دیتا ہے۔ یہ ریاستی حکومتوں اور مرکزکے زیرانتظام علاقوں کو تجارتی پالیسی سے متعلق اپنے نقطہ نظر کا اظہار کرنے کے ساتھ ساتھ حکومت ہند کو بھی ایک ایسا پلیٹ فارم فراہم کرتا ہے جہاں پر وہ ہندوستانی تجارت کے امکانات اور مواقع کو متاثر کرنے والی بین الاقوامی پیش رفتوں سے آگاہ کرنے اور انہیں ابھرتے ہوئے حالات کا مقابلہ کرنے کی تیاری کرسکیں ۔
اس میٹنگ سے وزیرمملکت برائے کامرس و صنعت جناب شری سوم پرکاش اور جناب ہردیپ سنگھ پوری خطاب کریں گے۔ حکومت ہند کے متعدد محکموں کے سکریٹریز ، نیتی آیوگ کے سی ای او ، متعدد سرکاری اداروں کے سربراہان ، اعلیٰ صنعتی اداروں اور ایکسپورٹ پرموشن کونسل کے نمائندے بی او ٹی کے ممبر ہیں۔
تجارتی بورڈ درآمد / برآمد کارکردگی ، آتم نربھر بھارت  کے لئے سرمایہ کاری کے فروغ کی حکمت عملی ، تجارتی حل، حالیہ اٹھائے گئے اقدام، نئی لوجسٹک پالیسی ، گزشتہ بی او ٹی کے بعد کسٹمز کے ذریعہ اٹھائے گئے تجارتی اقدام ، اصلاحات اور پہل ، جی ای ایم۔احاطہ اور توسیع کا جائزہ لے گا اور غیرملکی تجارتی پالیسی سے متعلق متعدد تجویزو ں پر غور کرے گا۔
وزارتِ تعلیم
مرکزی وزیر تعلیم جناب رمیش پوکھریال 'نشنک' نے 16 ویں ایف آئی سی سی آئی اعلی تعلیم کی کانفرنس 2021 میں افتتاحی خطاب کیا
نئی دہلی 25 فروری: مرکزی ویزر تعلیم جناب رمیش پوکھریال نشنک نے آج 16 ویں ایف آئی سی سی اعلیم تعلیمی سمٹ 2021 میں افتتاحی خطاب کیا۔ ایف آئی سی سی آئی ہائر ایجوکیشن سمٹ کے 16 ویں ایڈیشن کو وزارت تعلیم اور وزارت تجارت و صنعت کے تعاون سے صنعت و تجارت کے بھارتی وفاق  کی جانب سے ورچوئل وسیلے کے ذریعے منعقد کیا گیا۔ اس کانفرنس کا موضوع 'اعلی تعلیم @ 2030: رائز – لچک، اختراع، پائیداری، انٹرپرائز' ہے۔
اس موقع پر خطاب کرتے ہوئے جناب پوکھریال نے کہا کہ تعلیم سے متعلق قومی پالیسی  2020، 21 ویں صدی کی ضروریات کے مطابق بھارتی تعلیمی منظر نامے کو تبدیل کرنے کی راہ ہمورا کرتی ہے۔ انہوں نے مزید کہا کہ حکومت نے جہاں یہ پالیسی بنائی ہے وہیں نجی شعبے کی حصہ داری اس پر عملدرآمد میں اہم کردار ادا نبھائے گی۔
جناب پوکھریال نے مزید کہا کہ "رسائی، مساوات، معیاری، کفایت اور شفافیت کی اقدار پر تعمیر ہونے والے قومی تعلیمی پالیسی 2020 پائیدار ترقی کے لیے طے کردہ 2030 کے ایجنڈے سے مربوط ہے اور اس کا مقصد بھارت کو ایک متحرک علمی معاشرہ بنانا اور عالمی طور پر علم کی سپر پاور میں تبدیل کرنا ہے۔ "
مرکزی وزیر تعلیم نے مزید کہا کہ اگلے 20-30 برسوں میں نوجوان بھارت کی توانائی اور صلاحیتوں کو دنیا کو آگے بڑھانے کے لیے استعمال کیا جائے گا کیونکہ 21 ویں صدی نوجوان بھارت کی ہے۔ انہوں نے کہا کہ بھارت قیمتوں کے فوائد کی وجہ سے نہیں بلکہ ملک کے امیر اور ہونہار انسانی سرمائے کی وجہ سے دنیا کا تحقیق و ترقی  کا سرمایہ بننے کے لیے تیار ہے۔
ایف آئی سی سی آئی ہائر ایجوکیشن سمٹ کی ستائش کرتے ہوئے جناب پوکھریال نے کہا کہ پچھلے برسوں کے دوران یہ سمٹ ایک پرفکر قیادت کے پلیٹ فارم کی حیثیت سے ابھری ہے اور اس نے اہم متعلقہ فریقوں کو اکٹھا کیا ہے تاکہ قومی اور بین الاقوامی دونوں سطحوں پر تبادلہ خیال کیا جا سکے نیز علم کا تبادلہ کیا جا سکے۔ ان متعلقہ فریقوں میں پالیسی ساز، ماہرین تعلیم، صنعت اور طلبا شامل ہیں۔
افتتاحی اجلاس میں فکی ای وائی رپورٹ 'بھارت میں اعلیٰ تعلیم: وژن 2040' جاری کی گئی۔ موجودہ تناظر میں تعلیم 4.0 کی وضاحت کرتے ہوئے رپورٹ میں ابھرتے ہوئے تنقیدی رجحانات اور اعلیٰ تعلیم کے شعبے کے اندر سیکھی گئی چیزوں کے ساتھ عالمی بہترین طریقہ ہائے کار پر روشنی ڈالی گئی ہے۔
انسٹی ٹیوٹ آف کیمیکل ٹیکنالوجی  کے چانسلر ڈاکٹر آر اے ماشیلکر، ایف آئی سی سی آئی ہائر ایجوکیشن کمیٹی کے چیئرمین ڈاکٹر ودیا یرویڈیکر، ایف آئی سی سی آئی کے چیئرمین جناب ادے شنکر اور ایف آئی سی سی آئی کے سکریٹری جنرل جناب دلیپ چنائے نے بھی اس موقع پر شرکت کی۔
نوجوانوں کے امور اور کھیل کود کی وزارت
مرکزی وزیر جناب انوراگ ٹھاکر اور پڈو چیری کے لیفٹیننٹ گورنر ڈاکٹر تمیلی سائی سندراجن نے پڈوچیری میں آج قومی یوتھ فیسٹیول 2022 کے لوگو اور میسکوٹ کی نقاب کشائی کی
جناب انوراگ ٹھاکر نے کہا کہ نوجوان ہماری بنیادی طاقت ہیں اور ملک کی تعمیر میں ان کا اہم ترین مقام ہے
نئی دہلی،05 جنوری،2022 /نوجوانوں کے امور اور کھیلوں کے مرکزی وزیر جناب انوراگ ٹھاکر اور پڈو چیری کے لیفٹیننٹ گورنر ڈاکٹر تمیلی سائی سندراجن نے آج پڈو چیری میں 12 سے 16 جنوری 2022 میں منعقد ہونے والے 25ویں قومی یوتھ فیسٹیول کے لوگو اور میسکوٹ کی نقاب کشائی کی۔ پڈو چیری قانون ساز اسمبلی کے اسپیکر جناب آر سلوم، پڈو چیری ے وزیر اعلیٰ جناب این رنگا سوامی، وزیر تعلیم جناب اے نماسوایئم بھی اس موقعے پر موجود تھے۔
اس موقعے پر اظہار خیال کرتے ہوئے جناب انوراگ ٹھاکر نے کہا کہ قومی یوتھ فیسٹیول 2022 کے انعقاد کے مقام کے طور پر پڈو چیری کو وزیراعظم جناب نریندر مودی نے منتخب کیا تھا۔ مرکزی وزیر نے یہ بھی کہا کہ امید ہے کہ یوتھ فیسٹیول کا افتتاح وزیراعظم کریں گے اور وہ نوجوانوں سے خطاب کریں گے۔ جناب انوراگ ٹھاکر نے قومی یوتھ فیسٹیول کی ٹیگ لائن شکشم یوا ششکت یوا کی بھی نقاب کشائی کی جس کے معنی ہیں باصلاحیت نوجوان ، طاقتور جوانی – اہل جوانی – مضبوط جوانی۔
جناب ٹھاکر نے مزید کہا کہ 21ویں صدی میں بھارت کا ایک بہت ہی اہم رول ہوگا۔ اس کے بارے میں پوری دنیا کی نظریں ہم پر لگی ہوئی ہیں۔ نوجوان ہماری بنیادی طاقت ہے اور ملک کی تعمیر میں ان کا سب سے زیادہ اہم رول ہے۔ ہمیں اس بات پر سب سے زیادہ توجہ دینی چاہیے کہ بھارت کو دنیا کی سب سے زیادہ مضبوط معیشتوں میں سے ایک اور دیگر میدانوں میں ایک عالمی طاقت بنانے کے لیے اپنے نوجوانوں کی طاقت کو کس طرح ضابطے میں لایا جائے۔
جناب ٹھاکر نے کہا کہ پورے ملک کے نوجوان اس فیسٹیول میں شرکت کے لیے پڈوچیری آئیں گے ۔ انہیں یقین ہے کہ نوجوان شری اوروبندو کی زندگی سے سبق حاصل کریں گے جو ایک عظیم شاعر، وطن پرست ، فلسفی اور ایک عظیم یوگ گرو تھے۔ انہوں نے کہا کہ نوجوان شاعر سبرمنیا بھارتی اور سوامی وویکانند کی زندگیوں سے بھی سبق حاصل کریں گے جو ہر ایک نوجوان کے لیے ایک مثالی شخصیت کے حامل ہیں۔
۔۔۔
ش ح ۔ اس۔ ت ح ۔
U –138
(Visitor Counter : 131
وزارت دفاع
بھارتی فوج میں خاتون افسروں کو مستقبل کمیشن کی اجازت دینے کے لئے سلیکشن بورڈ نے اپنی کارروائی شروع کی
نئی دلّی ،19 ستمبر / خصوصی نمبر 5 سلیکشن بورڈ نے ، جو بھارتی فوج میں خواتین افسروں کو مستقل کمیشن  کی منظوری کے لئے اسکریننگ کے کام کے لئے قائم کیا گیا تھا ، 14 ستمبر ، 2020 ء سے فوج کے صدر دفتر میں اپنی کارروائی کا آغاز کر دیا ہے ۔ اس بورڈ کی سربراہی ایک سینئر جنرل آفیسر کر رہے ہیں ، جس میں بریگیڈیئر کے رینک کی ایک خاتون عہدیدار بھی شامل ہیں ۔ پورے عمل میں شفافیت کی خاطر تمام کارروائی کا آبزرور کے طور پر مشاہدہ کرنے کے لئے خواتین افسران کو اجازت دی گئی ہے ۔
اُن خواتین افسران کو ، جو اسکریننگ کے عمل میں اہل پائی جائیں گی ، مستقل کمیشن دیا جائے گا ۔ البتہ کم از کم قابلِ قبول طبی زمرہ میں شامل ہونا ضروری ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5644
(Visitor Counter : 97
بندرگاہوں، جہاز رانی اور آبی راستوں کی وزارت
پرادیپ بندرگاہ نے عالمی سمندری دن منایا
نئی دہلی، 28 ستمبر2021/ ‘‘بحری جہاز:جہاز رانی کے مستقبل کی بنیاد’’ کے عنوان کے ساتھ پرادیپ بندرگاہ نے آج 44واں یوم سمندر منایا۔
اس موقع پر کپتان اے سی ساہو، ہاربر ماسٹر نے پی پی ٹی پرمیرین سائٹ آفس میں محکمہ سمندر کے دیگر سینئر حکام اور اڈیشہ میری ٹام اکیڈمی کے طلبا کی موجودگی میں عالمی سمندری دن کا پرچم پہرایا۔ کووڈ 19 کے پھیلنے کے خطرے کے باعث عالمی سمندری دن کی تقریبات کا اس سال بہت محدود طریقے سے انعقاد کیا گیا۔
ا س دن کی اہمیت میری ٹائم سیکٹر کے لئے میں انٹرنیشنل میری ٹائم آرگنائزیشن  کی اہمیت پر زور دینا اور میری ٹائم سیفٹی، میری ٹائم سیکورٹی اور سمندری ماحول میں اس کی شراکت کو اجاگر کرنا ہے۔ آسان الفاظ میں یہ سمجھا جاسکتا ہے کہ عالمی سمندری دن دنیا کی اقتصادی ترقی کے لئے محفوظ سلامت اور ماحول دوست انداز میں تجارتی سمندری نقل و حمل کی اہمیت کو ظاہر کرنے کے لئے منایا جاتا ہے۔
عالمی سمندری دن سب سے پہلے 17 مارچ 1978 کو منایا گیا تاکہ 1958 میں آئی ایم او کے پہلے کنوینشن کے نفاذ کی یادگار اور اس کے بعد سے ہر سال ستمبر کے آخری ہفتے میں عالمی سطح پر میری ٹائم ڈے منایا جاتا ہے۔
ش ح۔ش ت- ج
Uno 9470
(Visitor Counter : 124
امور داخلہ کی وزارت
ٓفات ناگہانی کی تباہ کاریوں کے اعدادوشمار پر ورکشا پ تمام نیشنل ڈزاسٹر مینجمنٹ اتھارٹی  نے قومی سطح کے ڈزاسٹر ڈاٹا بیس کی تشکیل کی راہ ہموار کی
نئی دہلی، 03 مئی ۔تباہ کار ی کے خطرات کو کم کرنے سے متعلق اعداد وشمار کی اساس کے سلسلے میں درکار اعدادوشمار سے متعلق دوروزہ ورکشاپ کامیابی کے ساتھ تمام ہوگئی ۔مقامی سطح پر حاصل کئے جانے والے اعداد شمار کے ساتھ مربوط ڈاٹا بیس کا فروغ اور ان اعداد وشمار کی اندازہ کاری ہمارے جوکھم اور ابھرنے کی طاقت کی شناخت کلیدی حیثیت کی حامل ہے ،جس کے بغیر ہندوستان اپنے ترقیاتی نشانے حاصل نہیں کرسکے گا۔ علاوہ ازیں یہ پروگرام وزیراعظم کے دس نکاتی ایجنڈے کی عمل آوری میں بھی وسیع تر کردار ادا کرے گی ۔ یہ ایجنڈہ تباہ کاری کے خطرات کے تدارک کے تعلق سے نومبر 2016 میں ڈی آر آر پر ایشیائی وزارتی اجلاس  میں تیار کیا گیا تھا ۔
اس ورکشاپ کا اہتمام نیشنل ڈزاسٹر مینجمنٹ اتھارٹی نے یونائیٹیڈ نیشن انٹر نیشنل چلڈرنز ایمرجنسی فنڈ  ، یونائٹیڈ نیشن ڈیولپمنٹ پروگرام اور یونائیٹیڈ نیشنز انٹر نیشنل اسٹریٹجی فار ڈزاسٹر ریڈکشن (یواین آئی ایس ڈی آر کے اشتراک سے کیا تھا۔ اس ورکشاپ کے دورا ن آفات ناگہانی کی تباہ کاریوں پر اجتماعی پریذینٹیشن اور مباحثوں کا اہتمام کیا گیا ،جو اس ڈاٹا بیس اور جمع کئے جانے والے اعدادوشمار ، کے اندراج کے پلیٹ فارم کی اندازہ کاری انتظام اور تجزیہ کاری میں شامل ہوگا ۔
اس ورکشاپ میں ہونے والے مباحثوں سے ڈاٹا بیس کے قیام پر نظر رکھنے کے لئے رہنما گروپوں کے کام کاج اور متعلقہ کام کاج کے لئے عملے کی تربیت اور اہلیت سازی اور ڈاٹا بیس کی دیکھ بھال ،تازہ کاری اورا سکے استعمال سے متعلق امور طے کرنے میں معاونت ہوگی۔
جیسا کہ پہلے بتایا جاچکا ہے کہ اس دن بھر جاری رہنے والی ورکشاپ میں نیشنل ڈزاسٹر مینجمنٹ اتھارٹی  کے افسران ، متعلقہ مرکزی وزارتوں اور محکموں کے نمائندوں نیز ریاستوں اور مرکز کے زیر انتظام علاقوں کی متعلقہ ایجنسیوں کے نمائندوں نے شرکت کی ۔ علاوہ ازیں ایڈ منسٹریٹو ٹریننگ انسٹی ٹیوٹ  ،ڈزاسٹر مینجمنٹ انسٹی ٹیوٹ اور مختلف یونیورسٹیوں کے نمائندوں نے بھی اس ایک روزہ ورکشاپ میں شرکت کی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2419
(Visitor Counter : 72
جل شکتی وزارت
دریاؤں کی بحالی
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں یہ اطلاع دی ہے کہ دریاؤں کے تحفظ اور بحالی کے لیے، یہ وزارت گنگا کے لیے نمامی گنگا کی مرکزی سیکٹر اسکیم کے ذریعے ملک میں ندیوں کے شناخت شدہ حصوں میں آلودگی کو کم کرنے کے لیے اور اس کی معاون ندیاں اور دیگر دریاؤں کے لیے قومی دریا کے تحفظ کے منصوبے  کی مرکزی حمایت یافتہ اسکیم کو مالی اور تکنیکی مدد فراہم کر کے ریاستوں/مرکز کے زیر انتظام علاقوں کی کوششوں میں اضافہ کر رہی ہے ۔ نمامی گنگے پروگرام کے تحت، جمنا ندی میں آلودگی کے بوجھ کو کم کرنے کے لیے 3945.39 کروڑ روپے کی کل لاگت سے 22 پروجیکٹوں کو منظوری دی گئی ہے اور متعلقہ ریاستی حکومتوں کو فروری 2022 تک 1552.23 کروڑ روپے جاری کیے گئے ہیں، جن میں سے 10 پروجیکٹ مکمل کرلئے گئے ہیں ۔
اس کے علاوہ، ماحولیات، جنگلات اور موسمیاتی تبدیلی کی وزارت نے حال ہی میں ریاستی جنگلات کے محکموں کی مشاورت سے انڈین کونسل آف فاریسٹری ریسرچ اینڈ ایجوکیشن  ، دہرادون اور دیگر محکموں کے ذریعہ تیار کردہ 13 بڑے دریاؤں کی بحالی کے لیے تفصیلی پروجیکٹ رپورٹس  جاری کی ہیں۔ یہ دریا جہلم، چناب، راوی، بیاس، ستلج، جمنا، برہم پترا، لونی، نرمدا، گوداوری، مہاندی، کرشنا اور کاویری ہیں۔ ان 13 ڈی پی آر میں مجوزہ اخراجات19,342.62 کروڑ روپے ہےجو 4 بڑے اجزاء کے تحت جیسے: جنگلاتی مداخلتوں کا نفاذ، علم کے انتظام کو مضبوط بنانا اور قومی صلاحیت کی ترقی، بحالی کا مرحلہ بشمول کامیاب ماڈلز کی اسکیلنگ اپ نقل، اور جنگلات کی مداخلتوں اور دریا کے تحفظ کے لیے قومی تال میل شامل ہیں ۔
ان ڈی پی آرز کے تحت مجوزہ کاموں میں دریا کے کناروں پر شجر کاری شامل ہے جس سے سبز احاطہ میں اضافہ ہوتا ہے، مٹی کے کٹاؤ پر قابو پانے کے اقدامات، زیرزمین پانی کی سطح کو دوبارہ چارج کرنا، کاربن ڈائی آکسائیڈ کو الگ کرنا، کیچمنٹ ایریا ٹریٹمنٹ ، ماحولیاتی بحالی، نمی کا تحفظ، معاش میں بہتری اور آمدنی پیدا کرنا، دریائی محاذ کو ترقی دے کر ماحولیاتی سیاحت کو فروغ دینا ، ایکو پارکس اور دریاؤں میں پانی کے معیار اور بہاؤ کو بہتر بنانے کے لیے عوام میں بیداری لانے جیسے اقدامات شامل ہیں۔ توقع ہے کہ ڈی پی آرز میں مجوزہ سرگرمیوں کے نفاذ کے بعد زیر زمین پانی کا ریچارج 1,889.89 ملین مکعب میٹر سالانہ ہو جائے گا اور تلچھٹ کی کمی 64,83,114 ملین مکعب میٹر سالانہ ہو جائے گی۔ جس سے روزگار پیدا کرنے سمیت پینے کے پانی اور آبپاشی کے لیے فائدہ حاصل ہوگا۔
توقع ہے کہ یہ کام ریاست کے محکمہ جنگلات کے ذریعہ ریاستی زراعت اور باغبانی کے محکمے، شہری میونسپل باڈیز، دیہی ترقی کے محکمہ وغیرہ کے ساتھ مل کر انجام دیے جائیں گے۔
عملے، عوامی شکایات اور پنشن کی وزارت
ڈاکٹر جتیندر سنگھ نے ڈوڈا میں این ایچ پی سی ،این ایچ آئی ڈی سی ایل اور جی آر ای ایف کے تحت نافذ ہونے والے میگا پروجیکٹوں کی پیش رفت کا جائزہ لیا
سبھی ایچ ای پی اور این ایچ پروجیکٹ اس علاقے کی اقتصادی سرگرمیوں میں تبدیلی لائیں گے
مرکزی وزیر مملکت  ، سائنس اور ٹکنالوجی اور ارضیاتی سائنس ؛پی ایم او، عملہ، عوامی شکایات، پینشن،جوہری توانائی اور خلا کے وزیرمملکت ڈاکٹر جتیندر سنگھ نے آج جموں و کشمیر میں ڈوڈہ ضلع کے ڈی سی دفتر کے کانفرنس ہال میں این ایچ آئی ڈی سی ایل ، این ایچ پی سی اور جی آر ای ایف کے تحت نافذ ہونے والے میگا پروجیکٹوں کے ترقیاتی کاموں کی پیش رفت کا جائزہ لینے کے لئے ایک تجزیاتی میٹنگ کی صدارت کی۔
شروع میں ڈوڈہ ضلع کے ڈسٹرکٹ ڈیولپمنٹ کمشنر جناب وشیش مہاجن نے وہاں موجود لوگوں کا استقبال کیا اور متعلقہ ضلعوں ڈوڈہ اور کشتواڑ میں روڈ انفرانسٹرکچر کی تعمیر و ترقی میں بی آر او  اور این ایچ آئی ڈی سی ایل کے ذریعہ حاصل کی گئی کامیابیوں اور پیش رفت کا ایک خاکہ پیش کیا۔ این ایچ پی سی کے اہلکاروں نے بھی وزیر موصوف کو پروجیکٹ کی تفصیلی اور سلسلہ وار معلومات فراہم کیں۔ میٹنگ میں بتایا گیا کہ ہائیڈرو الیکٹرک پروجیکٹ  ، کیرو 2024 تک آپریشن کے لیے تیار ہوجائے گا جبکہ ایچ ای پی کوار اور ایچ ای پی پاکل بالترتیب 2026 اور 2027 تک تیارہوجائیں گے۔
میٹنگ کے دوران این ایچ آئی ڈی سی ایل کے تحت سدھ مہادیو درنگا سرنگ ، گوہا –کھلینی راستہ ، کھلینی –کھان بل روڈ، کھلینی سرنگ ، سنگ پورہ –وائلو سرنگ پر بات چیت کی گئی اور بتایا گیا کہ سبھی کام تیزی سے جاری ہیں اور تمام پروجیکٹ متعینہ وقت پر پورے ہوجائیں گے۔
میگا پروجیکٹوں میں مقامی بے روزگار نوجوانوں کو روزگاردینے کے سلسلہ میں مقامی نمائندوں کے طالبات کو ذہن میں رکھتے ہوئے ڈاکٹر سنگھ نے ڈی سی کشتواڑ ڈاکٹر دیوانش یادو کو این ایچ پی سی اور این ایچ آئی ڈی سی ایل کے تحت آنے والے سبھی سرکاری پروجیکٹوں میں مقامی لوگوں کا روزگار میں مناسب حصہ یقینی بنانے کی ہدایت دی۔
وزیرموصوف نے زور دے کر کہا کہ وزیراعظم جناب نریندر مودی کی قیادت والی موجودہ حکومت کی کوشش ہے کہ مرکز کے ذریعہ امداد یافتہ سبھی پروجیکٹوں کا فائدہ تمام اہل لوگوں اور قطار میں لگے آخری فرد تک پہنچایا جائے۔
ڈاکٹر سنگھ نے کارگزار ایجنسیوں اور انتظامیہ سے کہا کہ وہ اپنی کوششوں کو دوگنا کریں ،جدید ٹکنالوجی کا استعمال کریں اور معیاری زندگی کو بہتر کرنے والے مرکزی حکومت کے زیر انتظام علاقے کے سبھی حصوں میں جاری معروف ترقیاتی پروجیکٹوں کو پہنچانے اور عوام اور حکومت کی توقعات تک پہنچنے کے لئے ہم آہنگی کے ساتھ کام کریں، خاص طور سے ڈوڈہ، کشتواڑ اور رام بن جیسے دیہی ضلعوں کے لئے ۔
اس میٹنگ میں جناب دھانانتر سنگھ کوتوال ،ڈی ڈی سی چیئرمین ڈوڈہ محترمہ سنگیتا رانی بھگت، ڈی ڈی سی وائس چیئرپرسن جناب وشیش مہاجن ، ڈی سی ڈوڈہ ڈاکٹر دیوانش یادو ،ڈی سی کشتواڑ جناب عبدالقیوم ، ایس ایس پی ڈوڈہ جناب پران سنگھ ، ڈی ڈی سی ڈوڈہ ڈاکٹر آر کے بھارتی، اے ڈی سی ڈوڈہ جناب سندیپ سدھیرا ، این ایچ آئی ڈی سی ایل کے کارگزار ڈائریکٹر جناب این ایس گل ، جی ایم این ایچ آئی ڈی سی ایل کرنل وائی کےگوتم ، او سی جی آر ایف 118کشتواڑ جناب اشوک کمار بھانوال ، ایس ایم  دلہستی پاور اسٹیشن جناب ایم کے کشیپ ، گروپ جبرل منیجر ایچ ا و پی دلہستی پاور اسٹیشن جناب ششی پال سنگھ ،ایس ایم  راتلے ایچ ای پی جناب اشونی کمار شاہی ، ڈی جی ایم  راتلے ایچ ای پی جناب ونود کمار شرما، جی ایم  راتلے ایچ ای پی اور دیگر متعلقہ عہدیدار موجود تھے۔
صحت اور خاندانی بہبود کی وزارت
کووڈ-19 ٹیکہ کاری کے 25 ویں دن کی تازہ جانکاری
ملک بھر میں 65.28 لاکھ صحت کارکنان اور فرنٹ لائن ورکرس کی کووڈ-19 ٹیکہ کاری
269202فیض یافتگان کو آج شام 6:30 بجے تک ٹیکہ لگا
نئی دلّی ، 09، فروری ، 2021 : ملک بھر میں کووڈ – 19 کے خلاف ٹیکہ کاری مہم کے 25 ویں دن صحت کارکنان اور فرنٹ لائن ورکرس کو لگنے والے ٹیکے کی تعداد 65.28 لاکھ پہنچ گئی ہے۔ بھارت صرف 24 دنوں میں کووڈ ٹیکہ کاری کی 7 لاکھ تعداد تک پہنچنے والا سب سے بڑا ملک ہے۔
اترپردیش کو چھوڑ کر آج سبھی ریاستوں اور مرکز کے زیر انتظام علاقوں میں ٹیکے لگائے گئے۔
ابتدائی رپورٹ کے مطابق آج شام 6:30 بجے تک 6528210 صحت کارکنا ن اور فرنٹ لائن ورکرس کو ٹیکے لگے ہیں۔ اب تک 134616 سیشن کا انعقاد کیا گیا ہے۔ آج شام 6:30 بجے تک 7860 سیشن کا انعقاد کیا گیا۔
ابھی تک جتنے لوگوں کو ٹیکہ لگا ہے، ان میں 5585043 صحت کارکنان اور 943167 فرنٹ لائن ورکرس شامل ہیں۔
269202 فیض یافتگان کو آج شام 6:30 بجے تک ٹیکہ لگا، ان میں 102941 صحت کارکنان اور 166261 فرنٹ لائن ورکرس ہیں۔ دیر رات تک حتمی رپورٹ مکمل کرلی جائے گی۔
|
|
نمبر شمار
|
|
ریاستیں اور مرکز کے زیر انتظام علاقے
|
|
فیض یافتگان
|
|
1
|
|
انڈمان ونکوبار جزائر
|
|
3413
|
|
2
|
|
آندھرا پردیش
|
|
3,24,415
|
|
3
|
|
اروناچل پردیش
|
|
13,480
|
|
4
|
|
آسام
|
|
1,08,887
|
|
5
|
|
بہار
|
|
4,02,081
|
|
6
|
|
چنڈی گڑھ
|
|
6458
|
|
7
|
|
چھتیس گڑھ
|
|
1,96,908
|
|
8
|
|
داد اور نگر حویلی
|
|
1697
|
|
9
|
|
دمن اور دیو
|
|
843
|
|
10
|
|
دہلی
|
|
1,26,353
|
|
11
|
|
گوا
|
|
8929
|
|
12
|
|
گجرات
|
|
5,61,499
|
|
13
|
|
ہریانہ
|
|
1,84,730
|
|
14
|
|
ہماچل پردیش
|
|
61,271
|
|
15
|
|
جموں وکشمیر
|
|
74,215
|
|
16
|
|
جھارکھنڈ
|
|
1,39,693
|
|
17
|
|
کرناٹک
|
|
4,39,543
|
|
18
|
|
کیرالہ
|
|
3,21,189
|
|
19
|
|
لداخ
|
|
2309
|
|
20
|
|
لکشدیپ
|
|
920
|
|
21
|
|
مدھیہ پردیش
|
|
3,80,112
|
|
22
|
|
مہاراشٹر
|
|
5,33,480
|
|
23
|
|
منی پور
|
|
11067
|
|
24
|
|
میگھالیہ
|
|
9005
|
|
25
|
|
میزورم
|
|
11046
|
|
26
|
|
ناگا لینڈ
|
|
5,656
|
|
27
|
|
اڈیشہ
|
|
3,25,493
|
|
28
|
|
پڈو چیری
|
|
4301
|
|
29
|
|
پنجاب
|
|
86,657
|
|
30
|
|
راجستھان
|
|
4,90,356
|
|
31
|
|
سکم
|
|
6875
|
|
32
|
|
تمل ناڈو
|
|
1,84,720
|
|
33
|
|
تلنگانہ
|
|
2,29,027
|
|
34
|
|
تری پورہ
|
|
50,852
|
|
35
|
|
اترپردیش
|
|
6,73,542
|
|
36
|
|
اتراکھنڈ
|
|
85,359
|
|
37
|
|
مغربی بنگال
|
|
3,98,319
|
|
38
|
|
متفرقات
|
|
63,510
|
|
میزان
|
|
65,28,210
ٹیکہ کاری مہم کے 25 ویں دن شام ساڑھے چھ بجے تک منفی اثرات کے 25 معاملے درج کئے گئے۔
۔۔۔۔۔۔۔۔۔۔۔۔۔۔

U.NO. 3590
(Visitor Counter : 140
کوئلے کی وزارت
کول انڈیا نے پہلے نصف مالی سال میں اپنے پٹ ہیڈ کول اسٹاک  سے 35 ایم ٹی کوئلہ نکالا
نئی دہلی، 25 نومبر 2019، کوئلے کے وزیر جناب پرہلاد جوشی نے آج راجیہ سبھا کو بتایا کہ حکومت کی ملکیت والے کول انڈیا لمیٹیڈ نے مالی سال کے پہلے چھ ماہ کے دوران اپنی کانوں سے 35 ملین ٹن  کوئلے کی نکاسی کی ہے۔
جناب پرہلاد نے راجیہ سبھا کو مزید بتایا کہ کول انڈیا لمیٹیڈ کا پٹ ہیڈ کول اسٹاک  یکم اپریل 2019 کو، 54.15 ملین ٹن ایم ٹی تھا جو 30 ستمبر 2019 کو گھٹ کر 19.15 ایم ٹی ہوگیا تھا۔ لہذا مالی سال 20۔2019 کی پہلی ششماہی کے دوران کول اسٹاک سے 15 ملین ٹن کوئلے کی نکاسی کی گئی ہے۔
وزیر موصوف نے ایوان بالا کو بتایا کہ کول انڈیا لمیٹیڈ کی کوئلے کی پیداوار مالی سال 19۔2018 کی پہلی ششماہی کے دوران کوئلے کی پیداوار میں 10 فیصد اضافہ ہوا ہے جبکہ مالی سال 18۔2017 کے دوران اس نے 231.88 ملین ٹن کوئلے کی پیداوار کی تھی۔
ایوان بالا میں اپنے پیش کئے گئے تحریر جواب میں وزیر موصوف نے بتایا کہ ہندوستان کی کوئلے کی پیداوار میں 8.14 فیصد کا اضافہ ہوا ہے جو مالی سال 18۔2017 کے دوران ملک میں 675.40 ملین ٹن کوئلے کی پیدوار کے مقابلے میں 19۔2018 کے دوران 730.35 ملین ٹن رہی۔
ایک اور سوال کے جواب میں وزیر موصوف نے بتایا کہ یکم اپریل 2018 تک ہندوستان میں کوئلہ کے ذخیرے کا تخمینہ 319 بلین ٹن لگایا گیا تھا۔
۔۔۔۔۔۔۔۔۔۔۔
م ن۔ ش س۔ن ا۔
U- 5356
(Visitor Counter : 31
صحت اور خاندانی بہبود کی وزارت
ڈی سی جی آئی نے نیوموکوکل پولی سیکرائڈ کنجوگیٹ ٹیکہ کو بازار میں فروخت کرنے کی اجازت دی
نئی دہلی، 15/جولائی 2020 ۔ ہندوستان کے ڈرگ کنٹرولر جنرل  نے پہلی بار پوری طرح سے دیسی طریقے سے تیار نیوموکوکل پولی سیکرائڈ کنجوگیٹ ٹیکے کو بازار میں فروخت کرنے کی اجازت دے دی ہے۔ یہ ٹیکہ میسرز سیرم انسٹی ٹیوٹ آف انڈیا پرائیویٹ لمیٹڈ، پونے کے ذریعے تیار کیا گیا ہے۔ سیرم انسٹی ٹیوٹ نے ملک میں سب سے پہلے نیوموکوکل پولی سیکرائڈ کنجوگیٹ ٹیکے کے مرحلہ I، مرحلہ II اور مرحلہ III کے کلینکل ٹرائلس کے لئے ڈی سی جی آئی سے منظوری حاصل کی تھی۔ منظوری ملنے کے بعد یہ ٹرائل ملک کے اندر کئے جارہے ہیں۔ کمپنی نے اس ٹیکہ کا کلینکل ٹرائل گامبیا میں بھی کیا ہے۔
ٹرائلس کے بعد کمپنی نے اس ٹیکے کو بنانے کی اجازت لینے کے لئے درخواست دی۔ اجازت ملنے سے پہلے ایک اسپیشل ایکسپرٹ کمیٹی  کی مدد سے ڈرگ کنٹرولر جنرل آف انڈیا کے دفتر کے ذریعے کلینکل ٹرائل کے پورے ڈیٹا کے ساتھ درخواست کا تجزیہ کیا گیا۔ اس کے بعد کمیٹی نے ٹیکے کو بازار میں فروخت کرنے کی اجازت دینے کی سفارش کی۔ میسرز سیرم انسٹی ٹیوٹ آف انڈیا پرائیویٹ لمیٹڈ، پونے کو 14 جولائی 2020 کو گھریلو سطح پر تیار پہلے نیوموکوکل پولی سیکرائڈ کنجوگیٹ ٹیکے کو بنانے کی اجازت دی گئی۔ نمونیا کے علاج کے لئے دیسی تکنیک سے تیار یہ اپنی نوعیت کا پہلا ٹیکہ ہے۔ اس سے پہلے ملک میں ایسے ٹیکوں کی مانگ درآمدات کے ذریعے پوری کی جاتی رہی، کیونکہ ایسا ٹیکہ بنانے والی سبھی کمپنیاں غیرممالک میں تھیں۔
یہ ٹیکہ بچوں میں ’’اسٹریپٹو کوکس نمونیا‘‘ کے سبب ہونے والے مرض اور نمونیا کے خلاف سرگرم ٹیکہ کاری مہم کے لئے استعمال کیا جاتا ہے۔ یہ ٹیکہ انجکشن کے ذریعے براہ راست عضلات میں دیا جاتا ہے۔
شماریات اور پروگرام کے نفاذ کی وزارت
قوت خرید مساوات اور بھارتی معیشت کا حجم:2017 کے
بین الاقوامی موازنہ پروگرام کے نتائج
نئی دہلی، 23جون، 2020،عالمی بینک میں بین الاقوامی موازنہ پروگرام ، کے تحت حوالہ برس 2017 کے لئے نئی قوت خرید مساوات ، جاری کی ہیں، جو دنیا بھر کی معیشتوں میں زندگی کی لاگت میں واقع فرق کی تطبیق کرتی ہیں۔ عالمی پیمانے پر176معیشتوں نے آئی سی پی 2017 کے سائکل میں حصہ لیا۔
بین الاقوامی موازنہ پروگرام ، اقوام متحدہ کے اعداد و شمار کمیشن ، کے رہنما خطوط کے تحت دنیا کی سب سے بڑی اعداد و شمار پر مبنی پہل قدمی ہے، جس کا مقصد قوت خرید کی مساوات ، کی فراہمی ہے، جو تمام معیشتوں کے مابین موازنہ کئے جانے کے لئے اقتصادی سرگرمیوں کے اقدامات کی تفویض کے لئے اہم ہیں۔ پی پی پی کے ساتھ ساتھ آئی سی پی قیمتوں کی سطح سے متعلق عدد اشاریوں ، اور جی ڈی پی صرفے کے دیگر شعبوں سے موازنے کے لائق عناصر کی فراہمی بھی کرتاہے۔ بھارت نے 1970 مین اس کے آغاز سے تقریبا تمام آئی سی ادوار میں حصہ لیا ہے۔ اعداد وشمار اور پروگراموں کے نفاذ کی وزارت کے لئے قومی نفاذ ایجنسی این آئی اے ہے، جس کے پاس قومی آئی سی پی سرگرمیوں کے لئے منصوبہ بندی، تال میل اور ہم آہنگی اور نفاذ کی ذمہ داری ہے۔ بھارت کو آئی سی پی 2017 کی سائکل کے لئے اسٹیٹسٹکس آسٹریا کے ساتھ ساتھ آئی سی پی گورننگ بورڈ کا معاون صدر بننے کا اعزاز بھی حاصل ہوتا رہا ہے۔
عالمگیر حیثیت
مجموعی گھریلو پیداوار، جی ڈی پی کی سطح پ رفی ڈالر کے مقابلے بھارتی روپے کی قوت خرید سے متعلق مساوات 2017 میں 20.65 تھی، جو 2011میں 15.55 تھی۔ بھارتی روپے کی امریکی ڈالر کے مقابلے میں شرح مبادلہ مساوی برس کی اسی مدت کے 46.67 کے مقابلے میں اب 65.12 ہے۔ اسی کے مطابق منڈی مبادلہ کی شرح کا پی پی پی کا تناسب مالیت کی سطح پر عدد اشاریہ ، کا استعمال بھارت کی معیشت کی قیمتوں کی سطح کے موازنے کے لئے کیا جاتا ہے، جو 2011 کی 42.99کے موازنے میں 2017 میں 47.55 ہیں۔
2017میں بھارت نے تیسری سب سے بڑی معیشت کی شکل میں اپنی عالمی حیثیت کو برقرار رکھا اور اسے مستحکم بنایا، جو بالترتیب، چین  ، اور امریکہ ، کے مقابلے میں پی پی پی کے لحاظ سے عالمی مجموعی گھریلو پیداوار  ، کے لحاظ سے ،  کے بقدر تھی۔ بھارت عالمی اصل انفرادی صرفے اور عالمی مجموعی سرمایہ فراہمی کےمعاملے میں اپنے پی پی پی پر منحصر حصے کے لحاظ سے بھی تیسری سب سے بڑی معیشت ہے۔
علاقائی صورتحال:ایشیا پیسفک خطہ
2017 میں بھارت نے دنیا کی دوسری سب سے بڑی معیشت کی شکل اپنی علاقائی حیثیت برقرار رکھی، جو پی پی پی کےلحاظ سے علاقائی مجموعی گھریلو پیداوار ، کا 20.83فیصد ، تھا۔ جہاں چین کی فیصد 50.76فیصد ، اور انڈونیشیا کی 7.49 فیصد ، کے بقدر تھی۔ بھارت علاقائی اصل انفرادی صرفہ اور علاقائی مجموعی سرمایہ فراہمی کے معاملے میں اپنے پی پی پی پر منحصر حصے کے لحاظ سے بھی دوسری سب سے بڑی معیشت ہے۔
ایشیا پیسفک خطے میں 22فیصد کی شراکت داری والے ممالک کے مابین مجموعی گھریلو پیداوار  ، پر فی ہانگ کا نگ ڈالر، بھارتی روپے کی قوت خرید کی مساوات ، اب 2017میں 3.43 ہے، جبکہ 2011 میں یہ 2.97تھی۔ بھارتی روپے سے ہانگ کانگ ڈالر کی شرح مبادلہ اسی مدت کے مقابلے میں 6.00سے بڑھ 8.36 ہو گئی ہے۔ بھارت کا قیمتوں کی سطح پر عدد اشاریہ ، 2011 کے 71.00 کے مقابلے میں اب 2017 میں 64.00 ہے۔
آئی سی پی 2017 کے نتائج آئی سی پی ویب سائٹ اور عالمی بینک کے ڈاٹا بینک اور ڈاٹا کیٹلاگ پر دستیاب ہیں۔ سابق آئی سی پی حوالہ برس 2011 کے ترمیم شدہ نتائج اور 16-2012کی مدت کے لئے سالانہ پی پی پی کے تخمینے بھی جاری کر دیئے گئے ہیں۔آئندہ آئی سی پی موازنہ حوالہ برس 2021 کے لئے کیا جائے گا۔
۔۔۔۔۔۔۔۔۔۔۔
م ن۔ک ا۔
U- 3471
(Visitor Counter : 193